Нэр: Хаш лимбэ. Ангилал: Угсаатны зүй. Хаш, мөнгө, гууль, өнгийн утсан цацаг Урт 68см, жин 480гр, мөнгөн бөгжний урт 4,4см.Ногоон шаргал өнгөтэй хаш чулууг 3 мөнгө, 1 гуулин бөгжөөр бөгжилсөн, 10 нүхтэй, лимбэний голын мөнгөн бүслүүрээс гогцоолсон мөнгөн гархинаас олон өнгийн утсан цацган чимэгтэй, хятад хийцийн хөгжмийн зэмсэг.Хаш лимбийг Ганжирваа ламын дотны анд Халтар сэмбэн гэдэг хүн өөрийн шавь болох Долоон сүм хийдийн унзад лам Чимгийн Дашжамцад галт хар үнэгэн шар торгон гадартай шанам малгай болон бусад зүйлсийн хамт өгсөн байжээ. Ч.Дашжамц нь хаш лимбийг 1969 он хүртэл үрэгдүүлэлгүй хадгалж байсан ба хүндээр өвчилж өөрийн хүү Зоригоогийн асрамжинд байж байгаад Дорноговь аймагт нас барсан ба ам бүл ганцаараа тул гэрээ Баян-Овоо сумын нутаг Бунхан талын мотортой худгийн дэргэд бариатай орхиод гэрийн түлхүүрээ айл хөрш, худгийн моторчин, нутагтаа өндөр хэмээн нэрлэгддэг Н. Лувсанд орхисон байна. Лувсанд хаш лимбэ хадгалагдаж байгаад 1982 онд аймгийн музейд худалдсан байна. 1920 оны үед Ханбогд сумын Цагаан толгойн хийдэд “Саран хөхөө” дуулалт жүжгийг тоглоход тэр лимбийг хэрэглэж байсан гэсэн яриа байдаг.Равжаа хутагт бодит ба аман баримт сөхөхөд. Мажаа Л. УБ, 2018 он.